SMT คาดผลประกอบการ Q4/59 ดีสุดของปี รับออเดอร์พุ่ง
SMT คาดผลประกอบการ Q4/59 ดีสุดของปี รับออเดอร์เพิ่ม-สินค้านวัตกรรมใหม่หนุน
21 พ.ย. 2559

นายสมนึก ไชยกุล ประธานกรรมการ บริษัทสตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT เปิดเผยว่า บริษัทคาดว่าผลการดำเนินงานในไตรมาส 4/59 จะเป็นไตรมาสที่ดีที่สุดของปี และจะมีการเติบโตอย่างต่อเนื่องในปีต่อๆ ไป เพราะเมื่อ 2-3 วันก่อนหน้านี้ ลูกค้าจากสหรัฐอเมริกาหลายรายได้มาเยี่ยมบริษัทและได้เพิ่มคำสั่งซื้อขึ้นอีกมากจนต้องชื้อเครื่องจักรใหม่เพื่อเพิ่มกำลังการผลิตอีก รวมถึงบริษัทยังมีสินค้านวัตกรรมตัวใหม่ๆ จะทะยอยเข้าสู่ Mass Production รวมทั้งสินค้า Solar Panel อีกด้วย
“สาเหตุที่ SMT สามารถทำกำไรได้สวยเมื่อเทียบกับไตรมาส 3/58 เพราะบริษัทได้เปลี่ยน แผนธุรกิจใหม่ มุ่งไปผลิตสินค้านวัตกรรม (Innovative Products) ที่มีมาร์จิ้นสูง ซึ่งความต้องการของสินค้าประเภท IC และ Wafer ที่มีมาร์จิ้นสูง ก็เพิ่มขึ้นอย่างต่อเนื่อง จนต้องลงทุนในเครื่องจักรเพื่อเพิ่มกำลังการผลิตอีก 200% ซึ่งจะทำให้กำไรของ บริษัทเติบโตได้อย่างเข้มแข็งและยั่งยืนในปีต่อๆ ไป”นายสมนึก กล่าว